****

 **REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinski načelnik**

**KLASA:** 363-02/23-01/04

**URBROJ:** 2196-19-01-23-02

**Negoslavci,** 26.06.2023. godine

 Na temelju članka 9. Odluke o analiziranju i vrednovanju učinka upravljanja i korištenja komunalne infrastrukture („Službeni glasnik Općine Negoslavci” broj 6/22) i članka 32., stavka 2., točke 2. Statuta Općine Negoslavci („Službeni glasnik Općine Negoslavci” broj 1/21), Općinski načelnik Općine Negoslavci dana 26.06.2023. godine donosi

**IZVJEŠĆE O POSTIGNUTIM CILJEVIMA UPRAVLJANJA KOMUNALNOM INFRASTRUKTUROM I PLANIRANOM POSTUPANJU U SLUČAJU NEISPUNJENJA CILJEVA U PRVIH ŠEST MJESECI 2023. GODINE**

**Članak 1.**

Ovo Izvješće se izrađuje u cilju izvještavanja javnosti o postignutim ciljevima upravljanja komunalnom infrastrukturom i planiranom postupanju u slučaju neispunjenja ciljeva za prvih šest mjeseci 2023. godine na području Općine Negoslavci.

**Članak 2.**

 Izvješće se prikazuje tablično kako slijedi.

|  |  |  |  |  |
| --- | --- | --- | --- | --- |
| **R.br.** | **Opis aktivnosti** | **Period izvršenja** | **Postignut cilj** | **Planirano postupanje** |
| 1. | Ažurirana je evidencija komunalne infrastrukture | Ožujak 2023. godine | Ažuriranjem je izvršena obveza prema Zakonu o komunalnom gospodarstvu. Evidencija omogućuje transparentnost cjelokupne komunalne infrastrukture na području Općine Negoslavci. | Ažurirati evidenciju prema potrebi |
| 2. | Donesena je Odluka o izmjenama i dopunama Odluke o analiziranju i vrednovanju učinka upravljanja i korištenja komunalne infrastrukture | Ožujak 2023. godine | Odlukom o izmjenama i dopunama Odluke o analiziranju i vrednovanju komunalne infrastrukture, u komunalnu infrastrukturu su uvedene javne prometne površine na kojima nije dopušten promet motornim vozilima te takođe sustav analiziranja i vrednovanja navedene konkretne infrastrukture. | Odluku izmjeniti i dopuniti sukladno eventualnim potrebama |
| 3. | Donesena je Odluka o proglašenju komunalne infrastrukture javnim dobrom u vlasništvu Općine Negoslavci | Lipanj 2023. godine | Sve nerazvrstane ceste u samom naselju su proglašene javnim dobrom u općoj uporabi u vlasništvu Općine Negoslavci | Stupanjem na snagu Odluke, Odluka će se dostaviti Zemljišnoknjižnom odjelu Općinskog suda u Vukovaru, radi upisa navedenih k.č.,k.o. Negoslavci u zemljišne knjige kao javno dobro u općoj uporabi u vlasništvu Općine Negoslavci  |
| 4. | Doneseni su akti u vezi groblja: Odluka o mjesnom groblju u Negoslavcima, Odluka o iznosu naknade za dodjelu na korištenje grobnog mjesta i izvođenje radova, Odluka o iznosu godišnje naknade za korištenje grobnog mjesta, Odluku o pravilima ponašanjana mjesnom groblju u Negoslavcima | Ožujak i travanj 2023. godine | Uređeno pravno stanje u sukladno Zakonom o grobljima i uvedena godišnja grobna naknada.  | Naknadno po potrebi usklađenje sa pozitivnim pravnim propisima u vezi groblja. |
| 5. | Obnovljeno je nogometno igralište iza zgrade Općine (k.č. 677/3), presvučeno zaštitnom podlogom, postavljene stolice na tribinama pored igrališta i postavljen novi koš | Svibanj 2023. godine | Sanirano nogometno igralište, poboljšana sigurnost, uvjeti održavanja nogometnih natjecanja i rekreativnog bavljenja sportom.  | Naknadno po potrebi saniranje nogometnog igrališta, tribina i koša. |
| 6. | Doneseno je Izvješće o analiziranju i vrednovanju upravljanja komunalnom infrastrukturom za prvih šest mjeseci 2023. godine | Lipanj 2023. godine | Izvješće je doneseno sukladno Odluci iz točke 2. Ocjenjena je cjelokupna komunalna infrastruktura i predložene su mjere za njezino poboljašnje. | Nastavit će se izvješćivanje dva puta godišnje. |
| 7. | Vršeno je košenje zelenih površina u centru, na nogometnom igralištu i na groblju. | Kontinuirano | Košenje je vršeno kontinuirano i po potrebi. Zadovoljavajuće. | Nastavak urednog održavanja navedenih zelenih površina. |
| 8. | Čišćenje centra i groblja od smeća | Kontinuirano | Čišćenje je vršeno od strane čistačica iz ugovora o djelu.  | U planu je daljnje privremeno zapošljavanje osoba u ovu svrhu. |
| 9. | Odvožen je otpad iz kontejnera i spremnika za animalni otpad | Kontinuirano | Uredno je odvožen otpad iz navedenih spremnika.  | Kontinuirano će se prema potrebi vršiti odvoz i nadzor nepropisnog odlaganja otpada. |
| 10. | Postavljena je hortikultura na groblju | Početkom godine | Zasađene su tuje uz groblje. | Nastavak sađenja stabala na području Općine Negoslavci prema potrebi. |

**Članak 3.**

Ovaj Izvještaj će se objaviti na web stranici Općine Negoslavci, oglasnoj tabli i u Službenom glasniku Općine Negoslavci.

**OPĆINSKI NAČELNIK**

Dušan Jeckov